
ACTA SEDIS 


COMMENTARIUM OFFICIALE 


ACTA PI PP. XI 


CONSTITUTIONES APOSTOLICAE 


I 
ASSAMENSIS 


PRAEFECTURA APOSTOLICA ASSAMENSIS IN DIOECESIM SCILLONGENSIS NO- 
MINE F*/EHITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Uberius ac felicius in dies succrescente catholico nomine in praefe- 
ctura apostolica Assamensi in India, in votis optatisque erat venerabilium 
fratrum Archiepiscopi Calcuttensis aliorumque Sacrorum Antistitum, Dele- 
gatis quoque Apostolicis consentientibus, ut praefectura illa in dioecesim 
erigeretur. Nos vero, probe noscentes id non parum iuvare posse dominico 
gregi salubrius pascendo aptiusque regundo, de venerabilium fratrum 
Nostrorum 8. R. E. Cardinalium Sacrae Congregationi de Propaganda Fide 
praepositorum consulto, lubenti animo votis illis annuere statuimus. Qua- 
propter, omnibus mature perpensis, ac suppleto, quatenus opus sit, quo- 
Tum intersit, vel eorum, qui sua interesse praesumant, consensu, de apo- 
stolicae potestatis plenitudine, praefecturam apostolicam Assamensem in 
dioecesim evehimus ac erigimus eamque ab urbe Shillong, in qua sedem et 
cathedram episcopalem constituimus, Scillongensem nuncupari volumus. 
Eius fines iidem erunt ac praefecturae Assamensis, prout modo exstant. 
Hane vero novam cathedralem ecclesiam Scillongensem suffraganeam 

constituimus metropolitanae ecclesiae Calcuttensis, eiusque pro tempore 
Episcopos metropolitico iuri Caleuttensis Archiepiscopi subiicimus. Eccle- 
siam autem Ss. Salvatori dicatam in ipsa urbe Shillong exstantem, ad 
cathedralis ecclesiae gradum et dignitatem provehimus ac ipsi eiusque pro 
tempore Antistitibus iura omnia, honores, insignia, favores, gratias et pri- 
vilegia tribuimus, quibus ceterae cathedrales ecclesiae earumque Episcopi 
iure communi fruuntur, et cum omnibus item oneribus et obligationibus 
iisdem adnexis. Cum autem Missio illa, in dioecesim modo erecta, Societatis 
divini Salvatoris Missionalium curis prius concredita, qui, flagrante per 
orbem immani bello, ab ea expulsi ac postea in ipsam reverti prohibiti sunt, 
iam ab anno millesimo nongentesimo vicesimo primo Piae Societati S. Fran- 
cisci Salesii commissa sit, etiam in posterum, ad Nostrum et Sanctae Sedis 
beneplacitum, eiusdem Societatis curis concredita manebit. Cum vero 
praesentis temporis adiuncta haud permittant, quominus in nova hac 
dioecesi canonicorum Capitulum erigatur, indulgemus ut, ad iuris trami- 
tem, pro canonicis consultores dioecesani interim constituantur. Manda- 
mus insuper ut quam primum fieri poterit Seminarium saltem parvum pro 
indigenis pueris ad sacerdotium educandis iuxta Codicis iuris canonici prae- 
scripta erigatur. Episcopalem mensam novae huius dioecesis bona cuncta 
immobi.ia et mobilia hucusque Assamensi praefecturae pertinentia consti- 
tuent, nec non oblationes, quae a fidelibus, in quorum bonum dioecesis 
ipsa erecta est, praeberi solent, praeter pecuniarium subsidium, quod Pon- 
tificium Opus a Propagatidne Fidei quotannis illue mittit. Quod ‘autem at- 
tinet ad novae huius dioeceseos Scillongensis regimen et administrationem, 
ad Vicarii capitularis seu Administratoris, sede vacante, electionem, ad 
clericorum et fidelium iura et onera aliaque huiusmodi, servanda iubemus 
quae sacri canones praescribunt. 

Praesentes autem Litteras et in eis contenta quaecumque, etiam ex eo 
quod quilibet quorum intersit, vel qui sua interesse praesumant, auditi non 
fuerint ac praemissis non consenserint, etiam si expressa, specifica et indi- 
vidua mentione digni sint, nullo unquam tempore de subreptionis, vel obre- 
ptionis aut nullitatis vitio, seu intentionis nostrae, vel quolibet alio licet 
substantiali et inexcogitato defectu notari, impugnari, vel in controversiam 
vocari posse; sed eas, tamquam ex certa scientia ac potestatis plenitudine 
factas et emanatas, perpetuo validas exsistere et fore, suosque plenarios 
et integros effectus sortiri et obtinere atque ab omnibus ad quos spectat 
inviolabiliter observari debere, et si secus super his a quocumque, quavis 
auctoritate, scienter vel ignoranter contigerit attentari, irritum prorsus et 
inane esse et fore volumus et decernimus. Statuimus denique ut harum 
Litterarum transumptis etiam impressis, manu tamen alicuius Notarii 

publici subscriptis ac sigillo alicuius viri in ecclesiastica dignitate vel officio 
constituti munitis, eadem prorsus tribuatur fides, quae hisce Litteris.tri- 
bueretur, si exhibitae vel ostensae forent. Non obstantibus, quatenus opus 
sit, regulis in synodalibus, provincialibus, generalibus, universalibusque 
Conciliis editis, specialibus vel generalibus constitutionibus et ordinationi- 
bus apostolicis et quibusvis aliis Romanorum Pontificum praedecessorum 
Nostrorum dispositionibus ceterisque quibuscumque, etiam speciali men- 
tione dignis. Nemini igitur quae hisce Litteris Nostris evectionis, erectionis, 
concessionis, statuti, derogationis, mandati et voluntatis Nostrae statuta 
sunt infringere vel eis contraire liceat. Si quis vero ausu temerario hoc 
attentare praesumpserit, indignationem Omnipotentis Dei ac beatorum 
Apostolorum Petri et Pauli se noverit ineursurum. 

Datum Romae apud 8. Petrum, anno Domini millesimo nongentesimo 
trigesimo quarto, die nona mensis Iulii, Pontificatus Nostri anno tertiode- 


cimo. 
Fr. TH. PIUS, O. P., Card. BOGGIANI _P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Alfonsus Carinci, Protonotarius Apostolicus. 
Vincentius Bianchi-Cagliesi, Protonotarius Apostolicus. 


Loco Plumbi 


Reg. in Cane. Apost., vol. LI, N. 9. - Al. Trussardi. 


II 
NIGERIAE MERIDIONALIS 


VICARIATUS APOSTOLICUS NIGERIAE MERIDIONALIS DISMEMBRATUR ET BINAE 
EX EO PRAEFECTURAE APOSTOLICAE DE BENUE ET DE CALABAR ERIGUN- 
TUR, ATQUE STATUITUR UT RELIQUA EIUS TERRITORI PARS VICARIATUS 
APOSTOLICUS DE ONITSHA-OWERRI IN POSTERUM DENOMINETUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad enascentis cuiusvis Ecclesiae in regionibus nondum penitus Evangelii 
lumine conlustratis dominicum gregem magis augendum eumdemque 
aptius regundum, procul dubio valde prodest latissima territoria iuxta 
rerum locorumque adiuncta dividere Sacrorumque Antistites multiplicare. 

Cum itaque vicariatus apostolicus Nigeriae Meridionalis, in Africa occiden- 
tali, dilectorum filiorum Missionalium e Congregatione a Spiritu Sancto 
curis concreditus, in quo aliquot iam annos sodales quoque fructuose feli- 
citerque, Deo propitio, adlaborant Societatis Sancti Patritii ad exteras 
Missiones, ob amplissimam territorii latitudinem magnamque incolarum 
frequentiam ab uno eodemque Antistite regi nequeat, venerabilis frater 
Arthurus Hinsley, Archiepiscopus Sardianus, iam Delegatus Apostolicus 
Africae, ab Apostolica Sede enixe expostulaverit ut duae novae in illo eri- 
gerentur Missiones, altera Patribus e Congregatione a Spiritu Sancto pro- 
vinciae Germanicae, altera Sodalibus Societatis praefatae Sancti Patritii 
committenda, Nos, de venerabilium fratrum Nostrorum 8. R. E. Cardina- 
lium Sacrae Congregationi de Propaganda Fide praepositorum consulto, 
omnibus mature perpensis, oblatis Nobis precibus annuendum censuimus. 
Quare, suppleto, quatenus opus sit, quorum intersit, vel eorum qui sua 
interesse praesumant, consensu, de apostolicae potestatis plenitudine ab 
Apostolici quem supra diximus vicariatus Nigeriae Meridionalis territorio 
duas seiungimus partes limitibus ut infra definiendas, easque in duas novas 
praefecturas apostolicas erigimus et constituimus, quarum unam, de Benue 
nuncupandam, praefatae Congregationis a Spiritu Sancto provinciae Ger- 
manicae Patribus, alteram vero, cui nomen erit de Calabar, Societatis 
S. Patritii ad exteras missiones Sodalibus ad Nostrum Sanctaeque Sedis 
Apostolicae beneplacitum committimus. Praefecturae Apostolicae de Benue 
territorium, quae septentrionalem vicariatus apostolici Nigeriae Meridio- 
nalis regionem complectetur, ad septentrionalem partem Benue flumine 
(praefecturis apostolicis de Kaduna et de Jos) continebitur; ad orientalem 
partem vicariatu de Foumban et praefectura apostolica de Buea; ad meri- 
dionalem vero eadem praefectura apostolica de Buea et provinciis de 
Onitsha et de Ogoja; ad occidentalem autem partem Niger flumine (vica- 
riatu apostolico Nigeriae Occidentalis). Praefectura apostolica de Calabar, 
quae duas provincias civiles orientales antiqui vicariatus, nempe de Ogoja 
et de Calabar comprehendet, sequentibus limitibus circumscribetur: ad 
septentrionem provincia de Munshi (praefectura apostolica de Benue); ad 
orientem praefectura apostolica de Buea; ad meridiem Oceano Atlantico; 
ad occidentem, provinciis de Onitsha et de Owerri. Statuimus insuper ut 
vicariatus apostolicus Nigeriae Meridionalis, territorio imminutus quo 
praefatae de Benue et de Calabar praefecturae apostolicae constituentur, 
solis duabus provinciis civilibus de Onitsha et de Owerri posthac con- 
stituatur, et earumdem provinciarum nomine in posterum de Onitsha- 
Owerri nuncupetur. Novis ergo praefecturis istis earumque pro tempore 
Praefectis apostolicis omnia concedimus iura, privilegia et facultates, 

quibus ceterae praefecturae earumque Praesules iure communi fruuntur 
et gaudent, eosque iisdem adstringimus oneribus et obligationibus. 

Quae omnia ut supra disposita et constituta, rata ac valida esse volumus 
et iubemus, contrariis quibuslibet minime obstantibus. Harum vero Litte- 
rarum transumptis aut excerptis, manu tamen cuiusvis notarii publici 
subscriptis ac sigillo viri in ecclesiastica dignitate vel officio constituti 
munitis, eamdem prorsus volumus haberi fidem, quae hisce Litteris tribue- 
retur, si exhibitae vel ostensae forent. Nemini igitur hane voluntatis No- 
strae paginam infringere vel ei contraire liceat. Si quis autem ausu teme- 
rario hoe attentare praesumpserit, indignationem omnipotentis Dei ac 
beatorum apostolorum Petri et Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo quarto, die nona Iulii, Pontificatus Nostri anno tertiodecimo. 


Fr. TH. PIUS, O. P.,Card. BOGGIANI _ P. Card. FUMASONI BIONDI 
Cancellarius S. R. E. S. C. de Propaganda Fide Praef. 


Ludovicus Kaas, Protonotarius Apostolicus. 
Vincentius Bianchi-Cagliesi, Protonotarius Apostolicus. 


Loco Plumbi 


Reg. in Canc. Ap., vol. LI, n. 2. - Al. Trussardi. 


NATALENSIS 


DIOECESIS NATALENSIS IN BRASILIA DISMEMBRATUR ET NOVA DIOECESIS 
MOSSOROENSIS ERIGITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Pro ecclesiarum omnium qua urgemur sollicitudine curandum Nobis 
est si qua exstet in orbe catholico dioecesis tam nimio territorio patens, 
ut ab uno tantum Antistite quamvis vigilantissimo vix regi queat, illam 
dividere et alteri eius partem Praesuli gubernandam committere. Quod 
quidem probe noscens venerabilis Frater Marcolinus de Souza Dantas, 
hodiernus Cathedralis Ecclesiae Natalensis in Brasilia Episcopus, cum sua 
dioecesis per amplissimam se extendat regionem, ad maiorem sibi commissi 

dominici gregis utilitatem meliusque eius regimen ab Apostolica Sede enixe 
expostulavit, ut certa quaedam ab eadem separaretur pars, ex qua nova eri- 
geretur dioecesis. Nos autem, de venerabilium fratrum Nostrorum S. R. E. 
Cardinalium Sacrae Congregationi Consistoriali praepositorum consulto, 
habito quoque favorabili voto venerabilis Fratris Benedicti Aloisi Masella, 
Archiepiscopi Titularis Caesariensis in Mauretania et apud Brasilianam 
Rempublicam Nuntii Apostolici, omnibus rite perpensis, oblatis Nobis 
precibus annuendum decrevimus. Quapropter, suppleto, quatenus opus 
sit, quorum intersit, vel eorum, qui sua interesse praesumant, consensu, de 
Apostolicae potestatis plenitudine, a latissimo illius dioecesis Natalensis 
territorio partem distrahimus, quae binas comprehendit paroecias in urbe 
Mossord exstantes, nec non paroecias horum quae sequuntur municipio- 
rum: Areia, Branca, Assu, Augusto Severo, Caravellas, Apody, Peta, Mar- 
tins, Porto Alegre, Pao dos Ferros, 8S. Michele de Pao dos Ferros et Luiz 
Gomes; atque ex illa novam ac distinctam erigimus dioecesim a Mossord 
urbe Mossoroensem nuncupandam, cuius idcirco fines erunt: ad septentrio- 
nem Oceanus Atlanticus, ad occidentem Status Ceara, ad meridiem Status 
Parahyba, ad orientem vero Assua flumen, quod in superiori parte Piranhas 
appellatur. Novae huius dioeceseos, ita a Nobis erectae et constitutae, 
sedem episcopalem in praefata Mossord urbe, a qua ipsa, uti diximus, 
nomen mutuabitur, statuimus; quam ideo ad civitatum episcopalium 
fastigium evehimus, una cum omnibus iuribus et privilegiis, quibus ceterae 
civitates episcopales in America Latina fruuntur. Paroecialem vero Eccle- 
siam in honorem Sanctae Luciae Deo dicatam, in eadem urbe exstantem, 
ad cathedralis ecclesiae gradum et dignitatem extollimus, simulque illi 
eiusque pro tempore Episcopis omnia tribuimus iura, honores, insignia, 
favores, gratias et privilegia, quibus ceterae cathedrales ecclesiae earumque 
Praesules in America Latina iure communi pollent; una item cum omnibus 
oneribus et obligationibus, iisdem iure adnexis. Hanc insuper novam Cathe- 
dralem Ecclesiam Metropolitanae Ecclesiae Parahybensi suffraganeam 
constituimus eiusque pro tempore Episcopis eiusdem Parahybensis Archie- 
piscopi metropolitico iuri subiicimus. Cum- autem praesentis temporis 
adiuncta non permittant quominus in nova hac dioecesi canonicorum Capi- 
tulum modo constituatur, indulgemus ut ad iuris tramitem, pro canonicis, 
dioecesani consultores interim eligantur. Mandamus insuper ut quam pri- 
mum fieri poterit saltem parvum Seminarium dioecesanum iuxta Codicis 
Iuris Canonici praescripta et normas a 8. Congregatione de Seminariis et 
Universitatibus Studiorum traditas erigatur; itemque ut nova dioecesis 
Mossoroensis binos delectos iuvenes, aut modo saltem unum, non intermissa 
vice, suis sumptibus mittat in Pontificium Seminarium Pium Latinum 

Americanum de Urbe, ut ipsi sub oculis fere Romani Pontificis in spem 
Ecclesiae instituantur. Quod vero attinet ad huius dioecesis regimen et 
administrationem, ad Vicarii Capitularis seu Administratoris, sede vacante, 
electionem, ad clericorum et fidelium iura et onera aliaque huiusmodi, 
servanda iubemus quae sacri canones decernunt. Quoad clerum autem prae- 
cipue spectat, statuimus ut, simul ac novae dioecesis erectio ad exsecutio- 
nem demandata fuerit, eo ipso singuli clerici eidem ecclesiae censeantur 
adscripti, qui in eius territorio legitime degunt. Episcopalem porro mensam 
dioecesis Mossoroensis constituent Curiae Episcopalis emolumenta et obla- 
tiones omnes, quae a fidelibus, in quorum bonum dioecesis ipsa erecta est, 
praeberi solent, praeter ea, quae ad hunc finem iam collecta sunt. Decerni- 
mus denique ut documenta omnia et acta, eamdem dioecesim eiusque 
clericos ac fideles respicientia, a Cancellaria dioecesis Natalensis a qua ipsa 
originem trahit, quam primum fieri poterit, Cancellariae novae dioecesis 
Mossoroensis tradantur, ut in eius archivo serventur. Quibus omnibus ut 
supra dispositis atque decretis, ad eadem omnia exsecutioni mandanda, 
quem supra diximus, venerabilem Fratrem Benedictum Aloisi Masella, 
apud Brasilianam Rempublicam Nuntium Apostolicum deputamus, ipsique 
necessarias et opportunas tribuimus facultates, etiam subdelegandi ad 
effectum de quo agitur quemlibet virum in ecclesiastica dignitate vel officio 
constitutum; atque onus eidem imponimus ad Sacram Congregationem 
Consistorialem, infra sex menses ab his Litteris datis computandos, pera- 
ctae exsecutionis actorum authenticum exemplar transmittendi. Praesentes 
autem Litteras et in eis contenta quaecumque etiam ex eo quod quilibet 
quorum intersit vel sua interesse praesumant, auditi non fuerint, ac prae- 
missis non consenserint, etiam si expressa, specifica et individua mentione 
digni sint, nuillo unquam tempore de subreptionis vel obreptionis aut nul- 
litatis vitio, seu intentionis Nostrae vel quolibet alio, licet substantiali et 
inexcogitato, defectu, notari, impugnari vel in controversiam vocari posse; 
sed eas, tamquam ex certa scientia ac potestatis plenitudine factas et ema- 
natas, perpetuo validas exsistere et fore, suosque plenarios et integros 
effectus sortiri et obtinere, atque ab omnibus ad quos spectat inviolabiliter 
observari debere, et, si secus super his a quocumque auctoritate quavis, 
scienter vel ignoranter attentari contigerit, irritum prorsus et inane esse et 
fore volumus ac decernimus. Statuimus denique ut harum Litterarum tran- 
sumptis, etiam impressis, manu tamen alicuius notarii publici subscriptis, 
ac sigillo alicuius viri in ecclesiastica dignitate vel officio constituti munitis, 
eadem prorsus tribuatur fides quae hisce Litteris tribueretur, si ipsaemet 
exhibitae vel ostensae forent. Non obstantibus, quatenus opus sit, regulis 
in synodalibus, provincialibus, generalibus universalibusque Conciliis editis, 

generalibus vel specialibus Constitutionibus et Ordinationibus A postolicis, et 
quibusvis aliis Romanorum Pontificum Praedecessorum Nostrorum dispo- 
sitionibus ceterisque contrariis quibuscumque, etiam speciali mentione 
dignis. Nemini autem has Nostras Litteras dismembrationis, erectionis, 
evectionis, subiectionis, concessionis, statuti, derogationis, mandati et 
voluntatis Nostrae infringere vel eis contraire liceat. Si quis vero ausu 
temerario hoc attentare praesumpserit, indignationem omnipotentis Dei 
et beatorum Apostolorum Petri et Pauli se noverit incursurum. 

Datum Romae apud Sanctum Petrum, anno Domini millesimo nongen- 
tesimo tricesimo quarto, die vicesima octava mensis [ulii, Pontificatus 
Nostri anno tertiodecimo. 


Fr. TH. PIUS, 0. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis. 


Alfonsus Carinci, Protonotarius Apostolicus. 
Ludovicus Kaas, Protonotarius Apostolicus. 


Loco Plumbi 
Reg. in Canc. Ap., vol. LI, n. 12. - Al. Trussardi. 


LITTERAE APOSTOLICAE | 
I 


SANCTUARIUM B. M. V. VULGO « DE MONTE SION » NUNCUPATUM, IN DIOECESI 
NANCEIENSI ET TULLENSI, BASILICIS MINORIBUS ACCENSETUR. 


PIUS PP. XI 


Ad perpetuam rei memoriam. — Seiuntensi in monte, vulgo Sion nun- 
cupato, Dioecesis Tullensis intra fines, iam saeculo decimo fere exeunte, 
parva admodum exstabat Deiparae Virginis in honorem Deo dicata sacra 
aedes, quae a Comitibus Valdemontensibus, qui tunc temporis in regione 
dominabantur, pia populi vota excipientibus, initio quarti decimi saeculi est 
ampliata, atque huius veteris marialis aedis pars adhuc hodierno templo 
adiuncta servatur. Antiquum enim aedificium, vetustate fatiscens, atque 
exigua sua amplitudine plane impar ingenti numero peregrinorum, qui 
in maridilibus quibusdam anni sollemnitatibus illuc pie conveniebant, 
ampliori forma renovatum exaedificatumque est saeculo decimo octavo, 
atque anno MDCCXLIX sollemniter consecratum. At curantibus tam Epi- 

scopo Nanceiensi et Tullensi quam Congregatione Oblatorum B. Mariae 
Virginis Immaculatae, qui a medietate saeculi proxime praeteriti sanctua- 
rium domusque adnexas provide sollerterque multos annos moderati 
sunt, turri sacra stilo romanico confecta atque altitudine conspicua ad 
honorem B. Mariae Immaculatae exornatum est idem templum; quod 
praeterea, in spatio inter vetus aedificium et turrim eandem, nova ala 
constructa, versus frontem auctum quoque est. Oblati vero e Congrega- 
tione memorata, de mariali Sanctuario eodem optime meriti, in fidelium 
devotione erga Deiparam de Monte Sion augenda multum laboraverunt, 
ac reapse peregrinorum more turmatim non modo e Dioecesi Nanceiensi 
et Tullensi, sed e tota Lotharingia atque e regione finitima cuiusvis generis 
cives ad ipsum Mariale sanctuarium pie religioseque, praeterito saeculo 
maiores vestigiis secuti, confluxerunt, hodieque confluunt. Iam enim Comi- 
tes Valdemontenses Ducesque Lotharingiae una cum populis eorundem 
imperio subiectis ad Seiuntense istud Sanctuarium saepe saepius ascende- 
runt, magna veneratione colentes Beatam Virginem Mariam a Monte 
Sion, quam Lotharingiae Dominam ac Patronam, Mediatricem ac Paren- 
tem optimam dictitabant. Cives vero popularesque e civitatibus Lotharin- 
giae, qui iugiter Nostram Dominam de Monte Sion tamquam peculiarem 
Protectricem venerati sunt, praesertim post sollemnem coronationem a 
rec. mem. Decessore Nostro Pio Pp. IX decretam, atque anno MDCCCLXxIII 
a Cardinali Archiepiscopo Bisuntino Summi Pontificis Legato peractam, 
Beatam Virginem eandem ipsiusque Sanctuarium celebrant, et magis 
magisque in dies vivido cultu ac profundo exornant. Nil mirum itaque si 
hoe anno, sexagesimo ab eadem simulacri Deiparae sollemni pontificia 
coronatione, Episcopus Nanceiensis et Tullensis, cleri populique dioecesis 
suae vota etiam excipiens, Nobisque commendans, enixis verbis a Nobis 
expostulet, ut Sanctuarium dilectissimae Patronae Lotharingiae in Monte 
Sion titulo privilegiisque Basilicae minoris decoretur. Nos autem animo 
repetentes venerandam templi Deiparae de Monte Sion historiam, vicissi- 
tudines quoque resque adversas, quibus Seiuntense Institutum mariale 
fuit aliquando graviter affectum, populorum denique e Lotharingia pieta- 
tem per tot tantaque saecula insignem continentemque erga Beatam Virgi- 
nem, precibus Praesulis memorati annuendum ultro libenterque censemus. 
Quapropter conlatis consiliis cum venerabilibus fratribus Nostris Sanctae 
Romanae Ecclesiae Cardinalibus, qui Sacrae Rituum Congregationi 
praepositi sunt, Apostolica Nostra auctoritate perpetuumque in modum, 
ecclesiam titulo Beatae Mariae Virginis in Monte Sion, Dioecesis Nance- 
iensis et Tullensis intra fines, ad Basilicae minoris dignitatem evehimus, 
illique omnia privilegia tribuimus, quae templis hoc titulo honestatis de 

iure competunt. Contrariis non obstantibus quibuslibet. Haec concedimus, 
decernentes praesentes Litteras firmas, validas atque efficaces semper 
exstare ac permanere; suosque plenos atque integros effectus sortiri et 
obtinere; illisque ad quos spectant, sive spectare poterunt, nunc et in 
posterum plenissime suffragari; sicque rite iudicandum esse ac definiendum, 
irritumque ex nunc et inane fieri, si quidquam secus super his, a quovis, 
auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xxv 
mensis Iunii, anno MCMXxxItI, Pontificatus Nostri duodecimo. 


E. Card. PACELLI, a Secretis Status. 


Il 


ECCLESIA COLLEGIALIS SS. APOSTOLORUM PETRI ET PAULI IN CIVITATE ET 
DIOECESI IACIENSI TITULO AC PRIVILEGIIS BASILICAE MINORIS DITATUR. 


PIUS PP. XI 


Ad perpetuam rei memoriam. — Sacras inter aedes quibus Iaciensis 
civitas decoratur, antiquitate, amplitudine, egregiis artis operibus eminet 
ecclesia collegialis, Deo in honorem Sanctorum Apostolorum Petri et 
Pauli dicata, quae etiam pretiosis Sanctorum reliquiis sacraque supelle- 
ctili ditatur. Nunc vero, ad divini cultus decorem et magnificentiam augenda, 
Canonici praedictae Ecclesiae humilibus enixisque Nos precibus efflagi- 
tarunt, ut ecclesiam ipsam ad honorem et dignitatem Basilicae minoris 
evehere dignaremur. Has autem preces cum ornet et cumuiet vene- 
rabilis fratris Episcopi Iaciensium amplissimum suffragium, optatis his 
annuendum existimavimus. Quae cum ita sint, collatis consiliis cum 
venerabilibus fratribus Nostris Sanctae Romanae Ecclesiae Cardinalibus 
Congregationi Sacris tuendis Ritibus praepositis, Apostolica auctoritate 
Nostra, praesentium Litterarum vi, perpetuumque in modum, ecclesiam 
collegialem Sanctorum Apostolorum Petri et Pauli in Civitate Iaci Regalis 
titulo ac dignitate Basilicae minoris augemus, illique tribuimus omnia et 
singula privilegia et honorificentias, quae Ecclesiis hoc titulo auctis de 
iure competunt. Decernentes praesentes Litteras firmas, validas atque 
efficaces semper exstare ac permanere; suosque plenos atque integros effe- 
ctus sortiri et obtinere; illisque ad quos spectant, seu spectare poterunt, 
nunc et in posterum plenissime suffragari; sicque rite iudicandum esse ac 
definiendum, irritumque ex nunc et inane fieri, si quidquam secus, super his, 

@ quovis, auctoritate qualibet, scienter vel ignoranter attentari contigerit. 
Contrariis non obstantibus quibuscumque. 

Datum Romae apud Sanctum Petrum, sub anulo Piscatoris, die : XIV 
mensis Iulii anno MDCCCCxXxxI, Pontificatus Nostri duodecimo. 


E. Card. PAcELLI, a Secretis Status. 


DIOECESIS MAITLANDENSIS BEATA MARIA VIRGO DE PERPETUO SUCCURSU 
PATRONA CAELESTIS DECLARATUR. 


PIUS PP. XI 


Ad perpetuam rei memoriam. — Paterna caritas, qua christifideles 
omnes complectimur, Nos admonet ut eorum bono spirituali atque emolu- 
mento, quantum in Domino possumus, consulamus. Hac profecto de causa 
cum edoceamur a venerabili fratre Maitlandensium Episcopo dioecesim 
eius nullum adhuc proprium coelestem Patronum habere, atque admodum 
esse in votis clero populoque Maitlandensi ut pro Nostra benignitate qua 
Patronam principalem dioecesis Beatam Mariam Virginem de Perpetuo 
Succursu constituere dignemur, Nos, piis huiusmodi optatis ultro libenter- 
que concedendum censemus. Itaque, audito quoque Sanctae Romanae 
Ecclesiae Cardinali Sacrae Rituum Congregationi Praefecto, omnibus rei 
momentis sedulo studio perpensis, praesentium Litterarum tenore deque 
Apostolicae Nostrae potestatis plenitudine perpetuumque in modum, ad 
magis magisque in dies fovendam et augendam Maitlandensium christifi- 
delium venerationem pietatemque erga Deiparam, eandem Beatam Ma- 
riam Virginem de Perpetuo Succursu praecipuam totius dioecesis Maitlan- 
densis coelestem apud Deum Patronam declaramus et constituimus, omni- 
bus et singulis adiectis privilegiis, quae huiusmodi Patronatus propria sunt. 
Contrariis non obstantibus quibuslibet. Haec, ut in spirituale fidelium 
Maitlandensium bonum cedant, statuimus, largimur, decernentes prae- 
sentes Litteras firmas, validas atque efficaces semper exstare et perma- 
nere; suosque plenos atque integros effectus sortiri et obtinere; dioecesi me- 
moratae Maitlandensi plenissime suffragari; sicque rite iudicandum esse ac 
definiendum, irritumque ex nunc et inane fieri si quidquam secus super his, 
a quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xx1x 
mensis Iulii anno MCMXxxIVv, Pontificatus Nostri decimo tertio. 


E. Card. PACELLI, a Secretis Status. 

ACTA SS. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


3 Augusti 1935. — Titulari archiepiscopali ecclesiae Rhusiensi praefecit 
R. D. Ioannem de Jong, canonicum capituli metropolitani Ultraiectensis, 
quem constituit Coadiutorem cum iure futurae successionis Exc. P. D. 
Ioannis Henrici Gerardi Jansen, Archiepiscopi Ultraiectensis; 

— Cathedrali ecclesiae Omahensi Exc. P. D. Iacobum Hugonem Ryan, 
hactenus Episcopum titularem Modrenum; 

-— Titulari episcopali ecclesiae Cymaeae R. D. Petrum Ireton, Anti- 
stitem Urbanum, parochum ad 8S. Annae in civitate Baltimorensi, quem 
constituit Coadiutorem cum iure futurae successionis Exc. P. D. Andreae 
Iacobi Aloysii Brennan, Episcopi Richmondiensis. 

5 Augusti. — Titulari archiepiscopali ecclesiae Aeginensi R. D. Xave- 
rium Ritter, deputatum Nuntium Apostolicum in republica Cecoslovaca; 

— Cathedrali ecclesiae Palentinae Exc. P. D. Emmanuelem Gonzalez 
Garcia, hactenus Episcopum Malacitanum; 

— Cathedrali ecclesiae Malacitanae R. D. Balbinum Santos Oliveira, 
canonicum lectoralem capituli metropolitani Hispalensis. 

10 Augusti. — Cathedrali ecclesiae Menevensi R. D. Michaelem Me 
Grath, parochum loci Bangor in eadem dioecesi Menevensi; 

— Cathedrali ecclesiae Fargensi R. D. Aloysium Muench, Rectorem 
Seminarii archidioecesis Milwaukiensis; 

— Titulari episcopali ecclesiae Hephaestiensi R. D. Pium Giardina, 
Vicarium Generalem Archidioecesis Messanensis, quem deputavit Auxilia- 
rem Exc. P. D. Angeli Paino, Archiepiscopi Messanensis; 

— Titulari episcopali ecclesiae Veliciensi R. D. Iosephum Kolb, cano- 
nicum capituli metropolitani Bambergensis, quem deputavit Auxiliarem 
Exc. P. D. Ioannis Iacobi De Hauck, Archiepiscopi Bambergensis. 


Sacra Congregatio Consistoriabis 333 


13 Augusti 1935. — Metropolitanae ecclesiae Compostellanae Exc. P. 
D. Thomam Mufiiz Pablos, hactenus Episcopum Pampilonensem. 

21 Augusti. — Titulari episcopali ecclesiae Dauliensi, R. D. Guillelmum 
Henricum Mellon, canonicum capituli metropolitani 8S. Andreae et Edim- 
burgensis, quem constituit Coadiutorem cum iure futurae successionis 
Exe. P. D. Jacobi Mac Carthy, Episcopi Candidae Casae seu Gallovidiensis. 

25 Augusti. — Cathedrali ecclesiae Pampilonensi R. D. Marcellinum 
Olaechea Loizaga, presbyterum Societatis S. Francisci Salesii. 


SACRA CONGREGATIO PRO ECCLESIA ORIENTALI 


I 
INSTRUCTIO 


AD CONFICIENDOS PROCESSUS SUPER MATRIMONIO RATO ET NON CONSUMMATO 


DECRETUM 


Quo facilius Revmi Ordinarii Orientalium Rituum conficere possint 
processus super matrimonio rato et non consummato, necessarium Sacrae 
huic Congregationi pro Ecclesia Orientali visum est, pro hisce proces- 
sibus normas praescribere, quas praefati Revmi Ordinarii observare te- 
neantur. 

Praesentem igitur instructionem ab Emis ac Revmis Patribus Car- 
dinalibus huius 8. Congregationis, in plenariis comitiis diei 3 iunii v. a. 
recognitam, Ssmus D. N. Pius Div. Prov. Pp. XI, in Audientia diei 
10 iunii 1935 infrascripto Adsessori concessa, dignatus est adprobare 
atque iussit publici iuris fieri in Commentario officiali, quod « Acta Apo- 
stolicae Sedis » inscribitur. 

Datum Romae, ex Aedibus Sacrae Congregationis pro Ecclesia Orien- 
tali, die 10 Iunii, anno 1935. 


A. Card. StncERO, Episcopus Praenestinus, a Secretis. 


L. & 


I. Cesarini, Adsessor. 

NORMAE 


I 
De processu super matrimonio rato et non consummato 


1. Cum uni Romano Pontifici sit divinitus commissa potestas, dispen- 
sandi super matrimonio rato et non consummato, supplex libellus ad 
dispensationem obtinendam semper Romano Pontifici erit: inscribendus, 
et ad S. C. pro Ecclesia Orientali transmittendus. 

Soli autem coniuges ius habent petendi hance dispensationem, sive 
uterque, sive alteruter, altero etiam invito. 

2. Supplex libellus continere debet plenam et accuratam totius facti 
speciem et causas omnes ad obtinendam dispensationem, appositis etiam 
die, mense, et anno, nec non eparchia in qua orator vel oratores com- 
morantur, et ab oratore vel oratoribus, si fieri potest, subscribi debet. 

3. Libellus transmittatur per proprium loci Ordinarium. Ordinarius 
autem ante omnia curet ut partes inter se reconcilientur, et notitias ne- 
cessarias et opportunas addat tum de reconciliationis conatu, tum de 
authenticitate libelli, personis, rebus et factorum adiunctis. 

4. Nulli processui super rato et non consummato initium detur, nisi 
prius obtentia fuerit facultas a Sede Apostolica. Attamen si index competens 
auctoritate propria proceSsum inceperit super matrimonii nullitate ex 
quocumque capite et ex eo incidenter emerserit matrimonium non fuisse 
consummatum, processum instruat quoque super matrimonii inconsumma- 
tione et super causis dispensationis. Hoc servandum erit praesertim in 
processibus nullitatis ex capite impotentiae. Expleto vero processu, si 
matrimonii nullitas non evincatur, acta omnia a loci Ordinario ad 8. Con- 
gregationem pro dispensatione, si opus sit, impetranda super rato et non 
consummato mittantur una cum unius vel utriusque coniugis supplici 
libello. 

5. Obtenta vero a Sede Apostolica facultate, Ordinarius, decreto in 
scriptis dato, in actis asservando, constituat in causa moderatorem acto- 
rum seu iudicem instructorem et defensorem vinculi, qui sint sacerdotes 
scientia et prudentia praediti, necnon actuarium. 

Ordinarius potest per se moderatoris actorum munere fungi. 

6. Unicus sit moderator actorum seu iudex instructor in inquisitione 
pro dispensatione super rato et non consummato. Moderator vero actorum, 
quod attinet ad partium et testium citationem et examen, documentorum 
visionem vel personarum physicam inspectionem, decretorum intimationem 


4 


= 
t 


Sacra Congregatio pro Ecclesia Orientali 335 


aliaque huiusmodi, ius habet, iuxta suetas normas, in auxilium vocandi, 
per litteras rogatorias, alias Curias. 

7. Moderator actorum, nisi sit ipsemet Ordinarius, defensor vinenil 
et actuarius de munere fideliter explendo, ac de secreto servando iura- 
mentum praestent, de quo mentio fiat in actis. 


II 
De examine coniugum et testiwm credibilitatis 


8. Antequam coniuges et testes examinentur, moderator actorum et 
vinculi defensor — actuario id in scriptis consignante — de identitate 
personarum explorent, deinde eos praemoneant de gravi obligatione veri- 
tatis dicendae, et speciatim eos edoceant dispensationem dolo, vel fraude 
contra rei veritatem forte obtentam, minime in foro conscientiae coniugi- 
bus esse suffragaturam. 

9. Coniuges et testes debent singuli praestare iuramentum de veritate 
dicenda et de secreto servando super interrogationibus et responsionibus. 
Moderator actorum, modo efficaciori quo fieri possit iuxta personarum 
conditionem, explicet sanctitatem iuramenti praesertim quoad veritatem 
dicendam. De hac monitione, uti de iuramenti praestatione, mentio fieri 
debet in actis. 

10. Coniuges examinentur: 

de iis quae matrimonium praecesserunt; utrum liberi an coacti et 
quas ob rationes in matrimonium consenserint; 

qua definita die, ubi et coram quibus matrimonium celebraverint; 

an commune vitae consortium statim instauraverint; per quaodnam 
temporis spatium pacifice cohabitaverint et quando animorum aversio 
facta fuerit; quo denique definito tempore abrupta fuerit vita coniugalis; 

an sciant in quo matrimonii consummatio consistat; et utrum ma- 
trimonium consummatum fuerit nec ne et quanam de causa. 

num copula coniugalis saltem tentata fuerit, et, si forte imperfecta, 
id honeste explicent; 

num adhibuerint fraudes contra completam copulam coniugalem 
vel contra generationem prolis, et explicent quibus mediis. 

Interrogentur praesertim: a) si, quando et quibus patefecerint matrimo- 
nium non fuisse consummatum; 

b) quando et a quibus didicerint matrimonium ratum et non consum- 
matum dispensari posse a Romano Pontifice; 

quo tempore consilium inierint de hac dispensatione petenda. 

Demum interrogentur super causis pro impetranda dispensatione allatis. 

Si coniuges in suis depositionibus nimis inter se conveniant, inqui- 
rant prudenter, tum iudex tum defensor vinculi, an adsit collusio; si 
vero in substantialibus vel in rerum adiunctis magni momenti coniuges 
discrepent, iterum ad examen vocentur et super discrepantia interro- 
gentur, adhibita etiam, si casus ferat, contestatione inter personas ipsas, 
ut veritas eruatur. 

Antequam coniugum examen absolvatur, moderator actorum eos 
adhortetur ad vitam coniugalem restaurandam, de qua re mentio fiat in 
actis. 

11. Si reconciliari renuant, tunc moderator actorum utrique coniugi 
iniungat ut quisque pro sua parte tres saltem inducat testes, ad normam 
sacrorum canonum idoneos et omni exceptione maiores, sanguine aut af- 
finitate sibi coniunctos, sin minus vicinos bonae famae aut alioquin de re 
edoctos, qui iurare possint de ipsorum coniugum probitate et praesertim 
de eorum veracitate circa rem in controversiam deductam. 

12. Testes credibilitatis, praeter ea quae generalia sunt, interrogentur 
praecipue circa ipsorum coniugum probitatem, vitae honestatem, praece- 
ptorum Ecclesiae observantiam, sacramentorum frequentiam; circa famam 
qua gaudent, eorumque veracitatem atque, in specie, si coniugibus, incon- 
summationem matrimonii sub iuramento affirmantibus, fides adhibenda sit. 

His testibus moderator actorum ex sese, aut ad instantiam defensoris 
vinculi potest adiungere alios credibilitatis testes, qui vocantur ex officio; 
immo debet, quatenus fieri poterit, si quacunque de causa testes adduc- 
tos insufficientes existimaverit. 

Testimonium credibilitatis robur addit depositionibus coniugum; sed 
vim plenae probationis non obtinet, nisi aliis argumentis et adminiculis 
fulciatur, praesertim depositionibus testium de scientia accepta, et in- 
spectione corporali. 


III 


Examen testium de scientia accepta 


13. Posita affirmatione fide digna coniugum de non consummatione, 
sedulo indagandum erit utrum coniuges tempore non suspecto patefece- 
rint matrimonii inconsummationem et quidem in iis rerum adiunctis, ut 
hae declarationes nullam aliam causam habere potuerint quam veritatem 
facti inconsummationis. 

Quare praeter testes credibilitatis, a coniugibus inducantur quoque 
idonei testes de rei veritate edocti, qui appellantur testes de scientia 
accepta. 

14. Diligenter igitur moderator actorum tum a testibus credibilitatis 
tum a testibus de scientia accepta inquirat super iis quae praecesserunt 
aut sequuta sunt matrimonii celebrationem, quaenam causam dederint 
discordiae coniugum, si et quas a coniugibus aut ab aliis acceperint 
notitias circa inconsummationem, quanam causa, quibus verbis patefac- 
tae fuerint, et ob quem finem; praesertim vero inquirat quonam definito 
tempore id audiverint: 

a) utrum tempore quo vita coniugalis adhuc pacifice ducebatur; 

b) an quando iam ortae erant discordiae et vita coniugalis abrupta; 

¢) an vero postquam fuerit inceptus fortasse processus quem vocant 
civilem ad divortium obtinendum; aut postquam captum fuerit consilium 
dispensationem impetrandi et processus canonicus introductus fuerit. 

De his temporum adiunctis sedulo ratio habeatur in interrogationibus 
faciendis, ut erui possit, cum morali certitudine, num tempore non suspe- 
cto tales declarationes factae fuerint. 

15. His testibus moderator actorum ex sese, vel ad instantiam de- 
fensoris vinculi, alios testes de scientia accepta a coniugibus vel ab alliis, 
potest ex officio adiungere immo debet, quatenus fieri potest, si id ne- 
cessarium aut opportunum existimaverit. 


IV 
De inspectione corporal 


16. Inspectio corporalis utriusque coniugis vel — nisi ex adiunctis evi- 
denter inutilis appareat — saltem mulieris, fieri debet ad normam iuris. 

Ad inspiciendum virum, duo periti medici ex officio deputari debent. 

Ad mulierem vero inspiciendam duae obstetrices, in arte et praxi 
peritiores ac bonae famae, ex officio designentur, nisi maluerit mulier a 
duobus medicis ex officio pariter designandis inspici, vel id Ordinarius 
necessarium habuerit. 

Corporalis mulieris inspectio fieri debet, servatis plene christianae mo- 
destiae regulis et adstante semper honesta matrona ex officio designanda. 

Mulieris inspectionem obstetrices vel periti, seorsum singuli, exsequi 
debent. 

17. Omnes ex officio deputati iuramentum praestent de munere fide- 
liter, omnique cum diligentia implendo et de iudicio proferendo absque 
ullo partium studio, itemque de secreto servando. 

Praeter alia autem deputati ad mulieris inspectionem prae oculis 
habeant quae a gravioribus et prudentioribus in medicina doctoribus 

traduntur circa signa certa vel dubia integritatis, praesertim de hymenis 
varietatibus et de mediis ad praecavendas fraudes, simulandae integrita- 
tis gratia, forte adhibitas. 

In viri autem inspectione periti monendi erunt ut artis praesidiis utan- 
tur licitis et honestis atque referant, iuxta probata medicinae legalis prae- 
cepta, indicia et argumenta non tantum quoad impotentiam, sed etiam 
circa inconsummationem, attentis adiunctis in casu. 

18. Singuli medici vel obstetrices singulas relationes conficiant, intra 
terminum a iudice definitum, tribunali tradendas. 

Peracta autem relatione, periti, obstetrices, ac ultimo, matrona, seor- 
sum singuli, iuramento praestito, ab actorum moderatore interrogentur, 
secundum articulos a vinculi defensore, inspectis diligenter supradictis 
relationibus, concinnatos. 

Periti debent indicare perspicue qua via et ratione processerint in 
explendo munere sibi demandato et quibus potissimum argumentis sen- 
tentia ab ipsis prolata nitatur, ita ut Sedes Apostolica iudicium sibi 
efformare possit, non tantum ex conclusionibus peritorum sed etiam ex 
elementis et descriptionibus relatis. 


Vv 
De officio Moderatoris actorum, Defensoris vinculi et Actuarié 


19. Moderatoris actorum est curare ut omnia ad normam iuris perfi- 
ciantur eaque omnia statuere quae aptiora sint ad factorum veritatem 
eruendam. 

20. Officium vero defensoris vinculi est omnibus viribus tueri iura 
matrimonii, quare semper est citandus in omnibus sessionibus et actibus 
processus. Ipsius est: examini partium, testium et peritorum adesse; exhi- 
bere éinterrogatoria clausa et obsignata, in actu examinis ab actorum mo- 
deratore aperienda; novas interrogationes ab examine emergentes suggerere; 
documenta a partibus exhibita recognoscere. 

Ipse proinde poterit, quolibet causae momento, petere ut alii testes 
inducantur vel iidem iterum examini subiiciantur; proponere novas inter- 
rogationes sive circa generalia sive circa particularia matrimonii. 

21. Tum moderator actorum tum vinculi defensor curent ut interroga- 
tiones non sint complexae sed simplices et clarae ut facile ac plene intelli- 
gantur; nec suggestivae aut ita factae ut simplici affirmatione vel negatione 
iisdem responderi possit; sed ita redigantur et fiant ut, examinatus, cla- 
riori modo quo potest, promat et explicet notitias quas habet. 

22. Tum moderator actorum, tum defensor vinculi diligenter inquirant 
circa probitatem et credibilitatem singulorum in iudicium vocatorum vel 
vocandorum, exquirendo ab eorum parochis, sin minus a personis fide dignis, 
litteras testimoniales in quibus declaretur hanc personam, de qua quaeritur, 
fidem mereri, idque constare ex positivis honestatis et religiositatis signis; 
veracitatis vero testimonia singula pro singulis requirantur et non globa- 
tim, eaque universa erunt asservanda in actis. 

23. Actuarii munus est fideliter et continenter referre in actis examina- 
torum responsiones, non tantum quoad substantiam rei, sed etiam quoad 
verba, nisi iudex ex gravi et evidenti ratione, satis habeat ut tantum depo- 
sitionis substantia referatur; — die, mense et anno interrogatorii vel cu- 
iuslibet actus diligenter semper scripto signatis. — Actuario incumbit 
obligatio acta fideliter custodiendi, ne cuipiam extraneo pateant. 

24. Si ob locorum distantiam aliave incommoda pars vel testis nequeat 
se conferre ad Curiam, neque moderator actorum, defensor vinculi et 
actuarius possint locum adire, ubi pars vel testis degat, moderator acto- 
rum deleget idoneum sacerdotem, illius loci, et, quoad fieri potest, eius- 
dem ritus, qui adhibita, pro munere defensoris vinculi, alterius sacer- 
dotis opera, iuxta interrogatoria a vinculi defensore exarata, partem 
vel testem diligenter excutiat eiusque responsiones, ope actuarii, scripto 
redigat. 

Deficiente idoneo sacerdote qui munus defensoris vinculi obire possit, 
ipse moderator actorum delegatus eiusdem partes agat, facta de re 
mentione in actis. 

Semper autem requiritur actuarius, ad quod munus, in casu neces- 
sitatis, scandalo et admiratione remotis, assumi potest etiam laicus. 

Hi omnes iuramentum praestare debent de munere fideliter implendo 
et de secreto servando. 

25. Pro examine alicuius testis in aliena eparchia vel dioecesi commo- 
rantis, moderator actorum transmittat ad loci Ordinarium interrogatoria 
a defensore vinculi proposita,; simulque exponat causae adiuncta ut quae- 
sitae notitiae haberi possint a teste cum sufficienti rerum omnium co- 
gnitione. 

Pertinet ad Ordinarium loci delegare moderatorem actorum, defen- — 
sorem vinculi et actuarium pro inquisitione in casu, cum facultatibus, 
de quibus in numero 24. 

VI 


De conelusione processus 


26. Processus ne claudatur nisi defensor vinculi declaraverit sibi nihil 
superesse inquirendum et moderator actorum attente inspexerit ne quid 
incompletum vel ambiguum vel contradictorium remaneat: quo in casu, 
audito vinculi defensore, ea supplere satagat citando denuo, si opus sit, 
partes vel etiam testes. 

27. Clauso processu, defensor vinculi suas redigat animadversiones et 
tum moderator actorum, tum Ordinarius ipse, nisi munere moderatoris 
fuerit functus, suum votum promant. 

28. Deinde omnia acta iudicialia, in authentico exemplari, lingua 
magis cognita exarato (latina, italica, gallica vel anglica), una cum indice, 
mittantur ad hane Sacram Congregationem. 

Datum Romae, ex Aedibus Sacrae Congregationis pro Ecclesia Orien- 
tali, die 10 Tunii, anno 1935. 


A. Card. SrmncERo, Episcopus Praenestinus, a Secretis. 


L. & 8. 
Cesarini, Adsessor. 


II 


APPROBATIO 


Ssmus Diitus Noster Pius divina Providentia Pp. XI, decreto Sacrae 
Congregationis pro Ecclesia Orientali diei 1 Iunii a. 1935, Constitutiones 
Congregationis Sororum Indigenarum ritus Chaldaici et Syriaci, quae 
« Tertiariae Dominicanae Sanctae Catharinae Senensis » vocantur, defini- 
tive approbare dignatus est. 

SACRA CONGREGATIO CONCILI 


RATISBONEN. 


IURIS NOMINANDI CANONICOS 


Die 4 martit 1933 


SPECIES FACTI. — Ratisbonae, in Germania, est Capitulum collegiale 
ecclesiae B. Mariae V., ad veterem Cappellam nuncupatum, in quo sep- 
tem extant canonicatus, quorum quinque conditi sunt prioribus saeculis, 
sextus fundatus fuit a Baronissa Maria Theresia de Stinglheim anno 1766, 
postremus vero anno 1862 ex bonis familiae Steuer conlatis. Attamen ob 
sic dictam pecuniae inflationem, recentiores hi duo canonicatus indotati 
prorsus manserunt, ita ut hodie tantummodo antiquiores quinque cano- 
nicatus conferantur. Et quoad eorum collationem spectat, consuetudo 
iam a pluribus saeculis invaluit ut Capitulo ius alternum esset cum 
Episcopo novos canonicos nominandi, in sex cuiuslibet anni mensibus 
paribus vacantes. 

Mense vero augusti anno 1931 cum unus ex his quinque canonicatibus 
vacare contigerit obitu canonici titularis, propter difficultates inter Epi- 
scopum et Capitulum inde exortas, quaestio huic 8S. Concilii Congrega- 
tioni enodanda delata fuit. 


SYNOPSIS DISCEPTATIONIS. — Vi canonis 403 Codicis I. C. consuetudi- 
nes, quae sint contra liberam collationem beneficiorum in ecclesiis cathe- 
dralibus et collegialibus, reprobatae sunt, et omne privilegium revocatum 
est. Firmae tamen remanent fundationis leges et ius praesentandi in Con- 
cordatis ad normam canonis 1471 concessum. 

Iamvero Capitulum, ad sua iura tuenda relate ad antiquiores quinque 
canonicatus, invocat antecedentem consuetudinem, et privilegia sibi antea 
concessa, ultima vice per Concordatum inter Pium VII et Regem Bavariae 
Maximilianum initum. Sed frustra, nam ipsum Capitulum affirmare cogitur: 
« Fundationis leges ex istis temporibus non iam existunt ». Si itaque non 
existunt, nec probari possunt huiusmodi leges, ipsum ius nominationis et 
electionis peremptum est. Quapropter quoad quinque antiquiores prae- 
bendas canonicales, nullum ius electionis Capitulo collegiali competit 

propter defectum iuris ex lege fundationis, et electio, vigore canonis 403, 
ad Episcopum spectat. 

Relate vero ad sextum et septimum canonicatum, haec sunt adnotanda. 
Canonicatus sextus anno 1766 a Baronissa Maria Theresia de Stinglheim 
fundatus fuit, quae in testamento ita disposuit: « Est voluntas mea, ut... 
Capitulum collegiatum, tanquam haeres meus, praeter numerum hucusque 
existentium canonicorum, adhuc alium canonicum capitularem nach tref- 
fender Ordnung oder turnum (scilicet: iuxta vigentem ordinem vel turnum) 
ad veram praebendam in perpetuum instituat, qui sicut ceteri canonici 
chorum frequentare reliquasque obligationes implere debet ». 

Capitulum contendit his verbis fundatricem voluisse eidem ius no- 
minandi seu eligendi ad novum canonicatum conferre; nam ordo tunc 
vigens erat alternatio nominationis apostolicae in mensibus inaequalibus, 
et electionis Capituli in mensibus aequalibus, vi Concordati Viennensis 
diei 17 februarii 1448; per decretum vero reorganisationis diei 17 augu- 
sti 1830 Rex Bavariae sibi reservavit nominationem in mensibus papalibus. 

Sed verba a Capitulo supra relata tantum se referunt ad servitium 
capitulare novi canonici, quod fieri debebit «secundum ordinem vel tur- 
num valentem (vigentem) », non vero ad modum providendi memoratum 
canonicatum. Si fundatrix quid speciale decernere voluisset de modo eli- 
gendi ad suum canonicatum, id certe expressis verbis enunciavisset, non 
vero simplici enunciatione «ad ordinem vel turnum valentem »; et eius- 
dem voluntatem exscripsisset Episcopus in instrumento confirmationis, et 
de iure eligendi decretum edidisset. Sed tum in testamento, tum in decreto 
confirmationis Episcopi diei 24 martii anno 1766, deest quaecumque mentio 
de methodo observanda circa provisionem canonicatus. Hine nil mirum si 
ad novum canonicatum providendum servata fuerit praxis tune vigens re- 
late ad reliquos canonicatus; imo aliter fieri non poterat. Inde vero exclu- 
ditur ius electionis Capituli ex lege fundationis. 

Ex quibus sequitur sextum canonicatum, de quo in casu, nunc saltem 
esse liberae collationis. 

Septimus autem canonicatus, Steuerensis dictus, fundatus fuit an. 1862 
per conversionem cuiusdam beneficii, seu cappellaniae, quod erat iurispa- 
tronatus Capituli. Capitulum petiit erectionem novi canonicatus; et huius 
praebenda constituta fuit fructibus beneficii, quibus Capitulum ex propriis 
reditibus tantum addidit, quantum necessarium fuit ad sustentandum 
canonicum pari gradu cum ceteris. Novus autem canonicus omnibus iuri- 
bus et oneribus capitularibus, aeque ac ceteri, fruebatur et subiiciebatur. 

Canonici, cirea electionem seu nominationem ad novum canonica- 
tum, haec ab Episcopo petebant «... in casibus autem futuris ius colla- 

tionis tantum poscere volumus, si vacatio in mense Capituli fiet ». Etsi 
verba incerta videantur, canonici, loco iuris patronatus et praesentationis 
singulis vicibus, petunt quamdam commutationem, scilicet ius electionis 
«si vacatio in mense Capituli fiet ». Hoc ius electionis, sic imminutum, 
non est lex fundationis, quia canonici nec transactionem nec conven- 
tionem ineunt, nec compensationem quaerunt pro iure patronatus, sed 
tantummodo «...in casibus futuris ius collationis tantum poscere volu- 
mus si vacatio in mense Capituli fiet ». Qui sint autem menses Capituli 
edocemur textu Concordati inter Pium VII et Regem Bavariae Maximi- 
lianum, scilicet: « Rex ad canonicatus in sex mensibus apostolicis sive 
papalibus nominabit; quoad alios sex menses, in eorum tribus Archiepiscopi 
et Episcopi, in reliquis vero tribus Capitulum nominabit ». Hoc autem erat 
ius concordatarium vigens anno 1862. Quid autem intendere potuerint 
canonici nisi menses canonicales ad normam vigentis Concordati? Ergo 
acceptabant, imo poscebant, relate ad novum canonicatum, disciplinam 
quoad alios iam vigentem, nec ullam peculiarem legem fundationis consti- 
tuebant. In decreto autem erectionis Episcopus haec habet: « Constituimus 
praeterea ut iuxta eiusdem Capituli votum, patronatus sui iure in prae- 
fatum beneficium suppresso, ius nominandi vel eligendi ad novam hance 
canonicalem praebendam... ab iisdem personis legitima ratione exerceatur, 
quibus praedictum ius in reliquas, quae modo existunt, canonicales istius 
Collegiatae praebendas competere dignoscitur». Episcopus igitur ante omnia 
ius patronatus suppressit, deinde, nulla facta mentione compensationis, 
ius nominandi ad novum canonicatum ad easdem leges determinat, quae 
pro ceteris praebendis vigent. Hinc clare demonstratur nullum peculiare 
privilegium Capitulo concedi aut competere, nullam legem fundationis 
constitui, et rem reduci ad ius concordatarium tune vigens. 

Confirmatur conclusio his quae Rex Bavariae decrevit. Regium enim 
decretum, nihil habens de Capituli antiquo iure patronatus, statuit: « Tus 
conferendi canonicatum Steuerensem ad nos pertinet, cum mense papali 
vacat, ceteris mensibus per electionem canonicam Capituli collegialis con- 
fertur ». Statim Episcopus protestatus est, non contra ipsum decretum, 
sed contra citatum comma, instans ut ius Capituli circumscriberetur ad 
limites iuris concordatarii tunc vigentis. 

Itaque Episcopus non solum non concessit Capitulo ius eligendi ad 
novum canonicatum, etsi restrictum, uti legem specialem fundationis, sed 
etiam expresse curavit ne lex fundationis putari posset. [us ergo Capituli 
eligendi ad septimum canonicatum eundem exitum sequi debuit quam 
ius eligendi ad alios canonicatus, et una cum hoc exstinctum est. 

REsoLutT10o. —In plenariis autem comitiis, die 4 martii 1933 habitis, 
Emi Patres huius 8. Congregationis ad propositum dubium: Utrum ius 
nominandi canonicos, sive veteres sive recentiores, competat uni Episcopo; 
an eidem cum Capitulo in casu; responderunt: Affirmative ad primam 
partem, negative ad secundam. 

Quam resolutionem, in Audientia diei 8 eiusdem mensis, referente sub- 
scripto 8S. Congregationis Secretario, Ssmus Diius Noster Pius Pp. XI 
approbare et confirmare dignatus est. 

I. Bruno, Secretariue. 


SACRA CONGREGATIO RITUUM 


MASSILIEN. 


BEATIFICATIONIS ET CANONIZATIONIS VEN. SERVAE DEI AEMILIAE DE VIALAR, 
FUNDATRICIS INSTITUTI 8. IOSEPHI AB APPARITIONE. 


SUPER DUBIO 


An constet de virtutibus theologalibus Fide, Spe, Caritate tum in Dewm tum 
in proximum nec non de cardinalibus Prudentia, Iustitia, Temperantia, 
Fortitudine, earumque adnexis in gradu heroico in casu et ad effectum 
de quo agitur. 


Ea est divinae sapientiae et bonitatis in animarum sanctificatione 
oeconomia, ut dum gratiarum aliorumque caelestium donorum suavitate 
eas ad superna allicit, tribulationum simul amaritudinibus earum fideli- 
tatem probet ac firmet, Archangelo Raphaéle sanctum Tobiam monente: 
Quia acceptus eras Deo, necesse fuit ut tentatie probaret te (Tob., 12, 13). 
Unde fit, ut quo maior est sanctitatis gradus, ad quem Deus velit homi- 
nem evehere, quo maiori dilectione eum prosequatur, eo gravioribus animi 
corporisve doloribus eundem affici et premi iubeat: idque sapienter et 
amanter. 

Homo enim, doloribus subiectus, virtutum omnium exercitio instrui- 
tur, atque ad supereffluentem gloriam consequendam praeparatur: scri- 
ptum est enim: quod in praesenti est momentaneum et leve tribulationis 
nostrae, supra modum in sublimitate aeternum gloriae pondus operatur in 

nobis (2 Cor., 4, 17). Quare nullum est invenire sanctum, quin multis 
tribulationibus fuerit obnoxius. Cuius divinae oeconomiae egregium pro- 
fecto exemplum contemplamus in Beato Patriarcha Ioseph, Catholicae 
Ecclesiae Patrono, cuius festum hodie celebramus. Qui quantumvis ineffa- 
bilibus gaudiis fuerit recreatus, nihilo minus tamen etiam acerbissimos 
dolores passus est. Hane autem gaudiis et doloribus quasi alternantem 
sanctitatis viam etiam Ven. Aemilia de Vialar, S. Ioseph cultui addictis- 
sima, emensa est. 

Anna, Margarita, Adelaides, Aemilia de Vialar in oppido Gaillac Gal- 
liae Narbonensis, ex Barone Augusto Antonio, et Antonia Aemilia de 
Portal, generis nobilitate conspicuis, die 12 Septembris mensis a. 1797 
nata est. Matre pietatis magistra immatura morte abrepta, apud Sorores a 
Nostra Domina Parisiis commorans, ad sacram synaxim ibi primitus 
accessit, christianaeque perfectionis ac litterarum rudimenta posuit. Post 
biennium a patre domum revocata, domesticis negotiis praeficitur, prae- 
cipue vero educandi fratris, aetate minoris, cura ei concreditur: quod 
autem temporis reliquum erat, pietatis et caritatis operibus, in animarum 
salutem et infirmorum levamen, totum impendebat. Oblatas sibi honestis- 
simas nuptias pluries recusavit, virginitatis emisso voto. Firmum quippe 
iam inerat eius animo propositum se suaque omnia Deo donandi: ac 
divino quodam instinctu ad animarum lucra quaerenda ferebatur. Interim 
licet domesticis distenta curis, animo altiora volvebat, succrescente in 
dies caritatis fervore, quem oratione, mortificationis studio, piis miseri- 
cordiae operibus alebat. Victrix quoque sui, fervidum naturae ingenium 
adeo plene gratiae subiecit, ut vetulae cuiusdam ancillae quotidianam 
arrogantiam ac fastidiosissimam morositatem annis ferme viginti, miro 
patientiae exemplo, benignissime toleraverit; qua ardua exercitatione, 
providus Deus, eam ad maiora pro sua gloria patranda et sustinenda 
praeparavit. 

Iamque vocanti Deo obsequens, in ipso natali oppido, die festo Nativi- 
tatis Domini, anno 1832, prima Instituti s. Ioseph fundamenta iecit, cui 
postea ab Apparitione titulum adiunxit, eo fine ut Angeli divinae Incar- 
nationis arcanum fidelissimo Patriarchae revelantis, apparitionem reco- 
leret. Miseros omne genus solari, puellas ad pietatem et litteras educare, 
fidem inter acatholicos et infideles propagare, per novam hanc religiosam 
familiam Serva Dei sibi proposuerat. Archiepiscopus Albiensis Franciscus 
de Gualy, religiosum habitum, regulas a Serva Dei, prudentum consilio 
ducto, paulo post conscriptas, et Institutum approbavit. Tribus post annis, 
Algeriensi regione Gallico imperio vix subiugata, ab Augustino, ger- 
mano fratre, qui illic consiliarii munere fungebatur, ut nosocomii curam 

cum nonnullis Sororibus assumeret, in Africam invitata, religiosis votis 
nuncupatis, Icosium alacris advolavit. Porro quos diu exoptaverat aposto- 
licos labores, gestienti animo, generosa suscepit, studuitque operibus 
magnanima cordis vota aequare. 

Cholerica lue grassante, Aemilia cum suis sororibus heroica infirmis 
curandis refulsit caritate: qua permoti non pauci, seu mahumeticae sectae 
addicti, seu acatholici, veram fidem sunt amplexati. Tantae virtutis fama 
non solum Icosium pervasit, sed et ad Urbem pervenit; quapropter Cardi- 
nalis Sacrae Congregationis de Propaganda Fide Praefectus litteras gratu- 
latorias ad Aemiliam misit. 

Iamque ultra ad Hypponem ac Constantinam animosa processerat, 
operamque suam ac sororum in illo infidelitatis campo strenue impendens, 
uberes pro Christo fructus percipiebat. Sed inimicus homo superseminavit 
zizania, commoto in Aemiliam eiusque Institutum falsis praeiudiciis 
Episcopi Algeriensis animo, qui novus ad eam sedem tunc primo erectam 
a. 1838 advenerat. Grave admodum tale infaustum discidium Aemiliae 
accidit, quae, licet Apostolicae Sedis benevolentia et tutamine suffulta, 
ex illo tamen dilecto laborum campo misere eiecta est, quem suis virtu- 
tibus et magnificis operibus illustraverat. Quam iniuriam beneficiis omne 
genus ipsa rependit. 

Nee minorem passa est iacturam opera infidi suorum bonorum procu- 
ratoris. Non ideo tamen Aemilia, Deo unice confisa, omnia pro eius amore 
sustinens, infracto animo ab incepto destitit. Plurimas enim fundavit 
religiosas domos in Europa, Africa, Asia, ingentes fructus reportans. 

Apostolica Sedes a. 1842 laudis, quod dicitur, decretum in favorem 
Instituti concessit; anno autem 1870 definitivo modo hoc approbavit. 

Meritis plena, supremum diem, acrius aggravato morbo, quem in cari- 
tatis opere exercendo pluribus anteactis annis contraxerat, sanctissime 
obiit die 24 Augusti mensis a. D. 1856 Massiliae, quo principem Instituti 
domum, Servo Dei Episcopo Eugenio de Mazenod favente, transtulerat. 

Sane praeclara haec virgo, magnitudine animi ad ardua suscipienda, 
constantia in adversis perferendis, mirabile exstat christianae fortitu- 
dinis atque caritatis exemplum. 

Annis millesimo nongentesimo vicesimo tertioTet quarto in Massiliensi 
Curia Ordinaria auctoritate super sanctitatis fama, virtutum et miracu- 
lorum constructus est processus, rogatoriales autem in Rupellensi, Tolo- 
sana, Neo-Eboracensi, Ruremondensi, Algeriensi, Carthaginensi, Albiensi, 
Lugdunensi et Melitensi Curiis habiti sunt. Interim aliae duae et de scripto- 
rum perquisitione et de liturgico cultu non exhibito inquisitiones peractae. 

Die 25 Novembris mensis a. 1924 decretum super scriptis editum est 

ab hac 8S. C. Item insequenti anno die 19 Maii Ssmus D. N. Pius Papa XI 
benigne Sua manu Commissionem Introductionis Causae obsignare di- 
gnatus est, die vero 22 Iunii mensis eodem anno de obedientia Urbanianis 
decretis praestita edictum est. 

Apostolicis processibus Massiliae et Lutetiae Parisiorum confectis, 
pro eorum et aliorum ordinaria auctoritate constructorum validitate die 
14 Novembris mensis a. 1928 editum fuit decretum. 

Hisce omnibus de iure servatis, ad disceptandum de virtutibus deven- 
tum est. Antepraeparatoria 8S. H. C. Comitia die 10 Februarii mensis 
a. 1931 coram Rmo Cardinali Ianuario Granito Pignatelli di Belmonte, 
Episcopo Ostien. et Albanen., Causae Ponente seu Relatore, habita fuere; 
Praeparatoria vero in Vaticanis aedibus die 29 Iulii elapsi anni: postremo 
Generalia coram Ssmo D. N. die 19 Februarii mensis. In quibus idem 
Rmus Cardinalis Relator Dubium proposuit discutiendum: An constet de 
virtutibus theologalibus Fide, Spe, Caritate tum in Deum cum in proximum, 
nec non de cardinalibus Prudentia, Iustitia, Temperantia, Fortitudine 
earumque adnexis in gradu heroico in casu et ad effectum de quo agitur. 
Quotquot aderant, Rmi Cardinales, Officiales Praelati et PP. Consultores 
suum quique tulere suffragium, quo benigne excepto, Beatissimus Pater 
suam sententiam aperire distulit, ut caeleste lumen, ingeminatis preci- 
bus, imploraret. 

Hance autem diem inclito Patriarchae Ioseph sacram, cui Ven. Aemilia 
Institutum a se conditum uti peculiari Patrono commisit, Ssmus D. N. 
elegit, ut hoc approbationis decretum promulgaretur. Quapropter Rmis 
Cardinalibus Camillo Laurenti, 8. R. C. Praefecto, et Ianuario Granito 
Pignatelli di Belmonte, Causae Relatore, ad Se arcessitis, nec non R. P. 
Salvatore Natucci, Fidei Promotore Generali, meque infrascripto Secre- 
tario, sacrosancta litata Hostia, edixit: Ita constare de virtutibus theolo- 
galibus Fide, Spe, Caritate tum in Deum cum in proximum, nec non de 
cardinalibus Prudentia, Iustitia, Temperantia, Fortitudine earumque adnexis 
Venerabilis Servae Dei Aemiliae de Vialar in gradu heroico in casu et ad 
effectum de quo agitur, ut ad ulteriora procedi queat. 

Hoc autem decretum publici iuris fieri et in acta S. R. C. referri 
mandavit. 

Datum Romae, die 19 Martii a. D. 1935. 


Card. LAURENTI, Praefectus. 
L. 8. 


A. Carinci, Secretarius. 

DIARIUM ROMANAE CURIAE 


SACRA CONGREGAZIONE DEI SEMINARI 
E DELLE UNIVERSITA DEGLI STUDI 


BANDO DI CONCORSO A BORSE DI STUDIO 


[. E aperto, per sacerdoti italiani, il concorso per titoli a n. 10 borse di 
studio di L. 3000 ciascuna, cosi distribuite : 

n. 2 per il conseguimento della Laurea in Teologia presso una delle 
Facolta teologiche romane; 

n. 2 per il conseguimento della Laurea in Filosofia presso una delle 
Facolta ecclesiastiche romane di Filosofia; 

n. 2 per il conseguimento della Laurea in Utroque Iure presso il Pon- 
tificio Istituto Utriusque Turis; 

n. 2 per il conseguimento della Laurea in Lettere presso l’Universita 
Cattolica del S. Cuore in Milano; 

n. 1 per il conseguimento della Laurea in Scienze fisiche e matema- 
tiche presso una Universita civile; 

n. 1 per il conseguimento della Laurea in Scienze naturali e chimiche 
presso una Universita civile. 

Il. | concorrenti debbono far pervenire — entro il 30 settembre 1935 — 
alla S. Congregazione dei Seminari e delle Universita degli Studi (Piazza 
S. Maria in Trastevere, 24) la relativa domanda, corredata dei seguenti do- 
cumenti: 

a) commendatizia dell’'Ecctho Vescovo diocesano; 

b) prospetto, autenticato dalla Revrha Curia, dei voti riportati nelle sin- 
gole materie agli esami finali di ciascun anno del corso liceale-filosofico-teo- 
logico ; 

c) i concorrenti alle borse per il conseguimento della Laurea in Lettere, 
in Scienze fisiche e malematiche e in Scienze naturali e chimiche, debbono 
aggiungere il certificato di maturita classica o scientifica, ovvero di Laurea in 
Teologia. 

III. Per la esecuzione del presente Concorso viene emanato un apposito 


Regolamento. 
Roma, dal Palazzo di S. Callisto, I'8 Agosto 1935. 

SEGRETERIA DI STATO 


NOMINE 


Con Brevi Apostolici il Santo Padre Pio XI, felicemente regnante, si é 
degnato di nominare: 


4 Novembre 1934. S. E. Rtha Monsig. Antonio Riberi, Arcivescovo tit. di Dara, 

Delegato Apostolico di Africa per le Missioni. 
11 Marzo 1935. L’Emoe Revmho Signor Cardinale Alessio Enrico Lépicier, 
Protettore dell’'Unione Apostolica dei Preti seco- 
lari del S. Cuore di Gesiv. 


: » - »  L’Emo e Rmo Sig. Cardinale Pietro Segura y Saenz, Pro- 
| tettore dell'Istituto delle Suore del Verbo In- 
carnato del Ssivo Sacramento (Messico). 

19 » » L’Illthho e Rho Monsig. Primo Principi, Referendario del 


: Sup. Tribunale della Segnatura Apostolica. 
Aprile L’”Emo e Reviho Signor Cardinale Eugenio Pacelli, Pro- 
; tettore delle Suore dei SS. Cuori e dell’ Adora- 
zione perpetua (Parigi). 
10 - » L’Emo e Reviho Signor Cardinale Lorenzo Lauri, Protettore 
dell’ Istituto delle Suore della Carita di Nostra 


¥ 


Signora della Mercede (Granata). 
26 > »  L’Emoe Reviho Signor Cardinale Eugenio Pacelli, Protet- 
tore della Congregazione dei Preti di S. Maria 
di Tinchebray (Séez). 
Maggio » Sig. avv. Camillo Corsanego, Avvocato Concistoriale. 
L’Ilho Sig. avv. Filippo Re, Avvocato Concistoriale. 

7 . » L’Emo e Revo Signor Cardinale Alessio Enrico Lépicier, 
Protettore delle Terziarie Domenicane della Con- 
gregazione di St. Mary of the Springs (East Co- 

Jumbus-Ohio). 

30 > »  LiIllmo e Revmo Monsig. Alberto Canestri, Prelato Udi- 
tore del Tribunale della S. Romana Rota. 

L’[llmo e Revmo Monsig. Giovanni Teodori, Prelato Udi- 
tore del Tribunale della S. Romana Rota. 


¥ 
¥ 


Luglio 


¥ 


Assistenti al Soglio Pontificio : 
18 Ottobre 1932. S. E. Rima Monsig. Antonio Dos Santos Cabral, Arcive- 
scovo di Bello Horizonte. 
22 Febbraio 1935. S. E. Ritha Monsig. Giovanni Carroll, Vescovo di Lismore. 
10 Giugno » _ S. E. Rtha Monsig. Tommaso Valeri, Arcivescovo di 
Brindisi. 

Protonotarii Apostolicét ad instar participantium: 


5 Febbraio 1935. Monsig. Carlo Ballarin, dell’archidiocesi di Zara. 


12 
25 


11 


» » 
» » 
» » 
» » 


» » 
» » 
Aprile > 
» » 
» » 
Maggio » 
» » 
» » 
» » 
» 


Giugno » 


Febbraio 19365. 


» » 
» » 
» » 
» » 
» » 
» > 
” » 
» » 
» 
» » 
» » 
» » 
» 

» 


Monsig. Nicola Causa, della diocesi di Pozzuoli. 

Monsig. Giuseppe H. Meehan, della diocesi di Newark. 

Monsig. Eugenio P. Carroll, della medesima diocesi. 

Monsig. Michele J. White, della medesima diocesi. 

Monsig. Luigi Audrieux, della diocesi di Monaco. 

Monsig. Guglielmo J, Flynn, dell’archidiocesi di Santa Fé. 

Monsig. Francesco Tschann, dell’Amministrazione Aposto- 
lica di Innsbruck. 

Monsig. Stefano Duggan, della diocesi di Hartford. 

Monsig. Daniele Giuseppe Dineen, della diocesi di Great 
Falls. 

Monsig. Guglielmo Serivani, della diocesi di Piacenza. 

Monsig. Rodolfo Pian, della diocesi di Sebenico. 

Monsig. Carlo D. Wood, della diocesi di Charleston. 

Monsig. Adalberto Breisach, della diocesi di Csanad. 

Monsig. Gregorio J. Mc Lellan, della diocesi di Charlotten- 
town. 

Monsig. Francesco Mennini, della diocesi di Larino. 

Monsig. Domenico Piacente, della diocesi di Ruvo e Bitonto. 


Prelati Domestici di S. S.: 


Monsig. Simeone Palcich, dell’archidiocesi di Zara. 

Monsig. Antonio Devescovi, della medesima archidiocesi. 

Monsig. Giuseppe Eugenio Madden, della diocesi di Winona. 

Monsig. Giacomo Treanor, della medesima diocesi. 

Monsig. Giuseppe Delfis-Nepveu, della diocesi di Valley- 
field. 

Monsig. Giuseppe Giorgio Payette, della dioeesi di S. Gio- 
vanni di Quebec. 

Monsig. Tommaso O’ Dwyer, della diocesi di Los Angeles 
S. Diego. 

Monsig. Giulio Bois, dell’archidiocesi di Regina. 

Monsig. Pietro Felice Hughes, della medesima archidiocesi. 

Monsig. Giorgio Barry O’ Toole, della diocesi di Coledo 
(Ohio). 

Monsig. Tommaso Quirk, della diocesi di Wheeling. 

Monsig. Edoardo C. O’ Reilly, della diocesi di La Trosse. 

Monsig. Giuseppe Riesterer, della medesima diocesi. 

Monsig. Alberto J. Dorrenbach, della medesima diocesi. 

Monsig. Enrico Virleux, della diocesi di Lilla. 

8 Marzo 1935. Monsig. Cirano J. Whalen, della diocesi di Grand Rapids. 


» 


» 


Maggio 


» 


» 


Monsig. Tommaso Lorenzo Noa, della medesima diocesi. 

Monsig. Giuseppe Stanislao Pietrasik, della medesima dio- 
cesi. 

Monsig. Edoardo Devoghel (Belgio). 

Monsig. Stanislao Bronikowski, della diocesi di Culma. 

Monsig. Giovanni Giuseppe Van der Velden, della diocesi 
di Aquisgrana. 

Monsig. Luciano Pietro Bossens, della diocesi di Friburgo. 

Monsig. Giuseppe Passini, dell’archidiocesi di Modena. 

Monsig. Stanislao Bulanda, della diocesi di Tarnovia. 

Monsig. Giuseppe Mamet, della diocesi di Port Louis. 

Monsig. Primo Principi (Roma). 

Monsig. Giuseppe Geoffroy, della diocesi di Digione. 

Monsig. Enrico M. Herzog, della diocesi di Harrisburg. 

Monsig. Antonio Ramalho, della diocesi di Jaboticabal. 

Monsig. Gabriele Guardabascio, della diocesi di. Ariano. 

Monsig. Giuseppe Cardinali, della diocesi di Piacenza. 

Monsig. Giovanni Maria Archer, della diocesi di Perpi- 
gnano. 

Monsig. Giovanni Pinnel, dell’archidiocesi di S. Antonio 
(Texas). 

Monsig. Edmondo Loutil, dell’archidiocesi di Parigi. 

Monsig. Carlo Confalonieri (Roma). 

Monsig. Diego Venini (Roma). 

Monsig. Tommaso Hennessy, della diocesi di Grand Rapids. 

Monsig. Leone Mury, della diocesi di Autun. 

Monsig. Guglielmo Hemmik (Roma). 

Monsig. Guglielmo Plhak, della archidiocesi di Olomuc. 

Monsig. Giovanni Di Barros Uchoa, della diocesi di Campos. 

Monsig. Enrico J. Wient-jes, della diocesi di Reno (Nevada). 

Monsig. Ugo A. Meisekothen, della medesima diocesi. 

Monsig. Patrizio J. Connors, della medesima diocesi. 

Monsig. Francesco Stramigioli, della diocesi di Pesaro. 

Monsig. Luigi Maria Carbone, dell’archidiocesi di Lanciano. 

Monsig. Vincenzo Gelat, del Patriarcato di Gerusalemme. 

Monsig. Ferréol Jobin, della diocesi di S. Giovanni di 
Quebec. 

Monsig. Giovanni Folba (Ongheria). 


Monsig. Guglielmo Tower (Ungheria). 
Monsig. Giovanni Battista Bosio, della diocesi di Brescia. 


Monsig. Federico Wenckheim, della diocesi di Sabaria. 
Monsig. Ciro Scotti, della diocesi di Ischia. 

Maggio 1935. Monsig. Luciano Savin, del Vicariato Apostolico della Gu- 
jana Francese. 
Monsig. Giovanni O’ Grady, della diocesi di Omaha. 
Monsig. Vittore Von Ernst, della diocesi di Basilea. 
Monsig. Salvatore De Angelis (Roma). 
Monsig. Federico Callori di Vignale (Roma). 
Monsig. Teofilo Enrico Kern, dell’archidiocesi di S. Giu- 
seppe di Costarica. 
Monsig. Gaetano Cuonzo, della diocesi di Ruvo e Bitonto. 
Monsig. Francesco Aresta, della medesima diocesi. 
Monsig. Francesco Canessa, dell’archidiocesi di Genova. 
Monsig. Guglielmo Kraemer, della diocesi di Green Bay. 
Monsig. Guglielmo Plamondon, della diocesi di Burlington. 
Monsig. Tihamér Toth, dell’archidiocesi di Agria. 
Monsig. Costante Chimenton, della diocesi di Treviso. 
Monsig. Francesco Bickford, dell’archidiocesi di West- 
minster. 

Monsig. Luca Leone Mandeville, della diocesi di Lincoln. 
Monsig. Vittore Mlejnek, della medesima diocesi. 
Monsig. Amabile Chassaigne, della diocesi di Clermont. 
Monsig. Giovanni Barili, della diocesi di Parma. 


NECROLOGIO 


Monsig. Pasquale Gioia, Vescovo di Molfetta, Giovinazzo e 
Terlizzi. 


Monsig. Fedele Olivas Escudero, Vescovo di Ayacucho. 

Monsig. Gorgonio Brandsma, Vescovo tit. di Bargala. 

Monsig. Giovanni Ludovico Clerc-Renaud, Vescovo tit. di 
Elea. 

Monsig. Matteo Ly-yun-ho, Vescovo tit. di Tlos. 

ORDO DIVINI. OFFICHL recitandi sacrique peragendi 


iuxta kalendarium Universalis Ecclesiae pro anno Domini 1936. : 


Editio diligentissime revisa, perutilibus additionibus aucta singulis diebus, et com- 
posite. iuxta novissimas editiones Missalis ac Breviarit Ramani atque S.R, 


Romae L.2,10 In Italia L. 2,30 exteros L. 2.60 


J. B. FREY 
RECTEUR PONTIFICAL FRANGAIS: 


LETTRES ET ALLOCUTIONS PONTIFICALES 


Librairie Vaticane, 1935. — Grand in-8° de 158 pages, richement illustré, contenant tous les 
documents pontificaux concernant le Séminaire Francais depuis sa fondation j jusqa "aujourd’ hui, 
ainsi que de nombreuses Allocutions adressées par les Souverains Pontifes aux éléves du Sémi- 
naire dans les audiences spéciales. L'ouvrage s’ouvre sur une Lettre-Préface de S. Em. le 
dinal Bisleti, Préfet de la S. Congr. des Séminaires et Universités, et il vient d’étre honoré 
d’une trés belle Lettre de S. Em. le Cardinal Pacelli. A cause des lumineux enseignements 
qui abondent dans ces documents, c’est un ouvrage SAriepeenegt utile & tous ceux qui 
s’occupent de formation ecclésiastique. 


Romae L. 18— Italiae L. 19,50 Apud Exteros L. 


STATISTICA CON CENNI STORICI DELLA GERARCHIA 
E DEI FEDELI DiI RITO ORIENTALE 


Ad habendam notitiam syntheticam ac simul plenam de Oriente catholico, hoc volumen 
_ prorsus necessarium est. 
Non tantum notitiae numericee de Oriente catholico in eo continentur; sed de singulis Eccle- 
siis ritus orientalis, origo, progressus, status et conspectus historicus perbelle exponuntur. 
- Manuale reapse est hic liber, qui paginis 576 constat; idcirco omnibus, praesertim ecclesia- 
sticis vi ris; qui rerum orientalium cognitionem acquirere eupiunt, eile at utilis. 


In brochure Lib, 18 — ; 
Huic pretio adiungendum pretium vecturae> 
Italia Lib. 1,50 Estero Lib, 4— 


— 


TRACTATUS CANONICUS DE MATRIMONIO 
cura et studio PETRI Card, GASPARRI concinnatus. Editio nova ad 
mentem Codicis C. - Vol! J, pp. 472 - Vol.-II, allegatis, pp. 620. 

Volumina artim cori, partim links conteca, cum tito aureo | B— 


-ENCHIRIDION BIBLICUM Documenta ecclesiastica 
Sacram Scripturam spectantia. Auctoritale Pontificiae Commis- 
sionis de re Biblica edita. . . .. 10ST 
anglico contectum cum titulo aureo. . 15,40. 16,40 18,90 
- Seminariis et Religiosis ver pro certo numero 
inminutio pretii coneeditur 


SYNODUS DIOECESANA CLAVARENSIS 


TERTIA in Cathedrati Basilica B, M. V. de Horto ab Ilito 
et Revmo D. Episcopo AMADEO CASABONA habita diebus XViI- 
XIX Octobris MCMXXXII, — In-8, pp. 18— 19— 

COLLECTIO PRECUM PIORUMQUE OPERUM. 


quibus Romani Pontifices tn favorem omnium christifidelium aut 
‘quoruemdam coetuum personarum Indulgentias adnexuerunt ab 
anno 3899 ad 1928, Editio in-18¢, xu1-480, linteo anglico contectum, 


Massimt Mons. Massiuo. LA NOSTRA PEDE. Le = e ta sintesi det 
Demma Catto'ico, Quarta edizione, in-{20, 4 
Esposizione breve e chiara della dottrina cattolica per ‘le’ persone ‘colte. 


GRAMMATICA ANALITICA DELLA LINGUA 


TIGRAY del P. Mauro da Leonessa, Missionario Apostolico 
Cappuccino, con prefazione del P. G. Schmidt e con introduzione del 
Comm, C, Conti-Rossini (Prefazione, Introduzione, Fonetica, Mor: 
fologia, Sintassi semplice, Sintassi delle proposizioni, Esercizi). 
Volume di pp. x1-896 (cm, 18%25'/,) carta ben satinata. . ...° 4,50 45— 


VITA DI NOSTRO SIGNORE GESU CRISTO 
SECONDO GLI EVANGEL. Un vol. in-i8, di pp. xvi-486, 
adorno di 27 artistiche illustrazioni. - Roma, Pia Societa di San Giro- 
lamo per la diffusione dei Santi Vangeli in Italia, In brochure . 1. 3— 3,75 .5— 


PROPRIUM MISSARUM pro Clero Sein Urbis ejusque 


districtu. In rosso-nero, nuova edizione per messaliin-8° ed in-4°, 1934 10— 11— 12— 


LIBER AD ADNOTANDAS MISSAS, sive cele 


bratas, sive celebrandas. Redactus lingua latina, linteo nigro reli- 


PRAELECTIONES !URIS CANONICI. Tomus 1. 
Libri I et Codicis turis Canonici (Manuscripti instar). Ozsterce 
P. Gerarpus, 0. 8. B., dr. I. C., Consultor S. C. de Sacramentis, Pro- 
fessor institutionum {I. C. in Collegio internationali S. Anselmi de 


7,50 850 10 — 


P. losepn Baxestai, S.'T. M., O. E.S. A., Pont. Commiss. Bibl. Consultor: 
BIBLICAE INTRODUCTIONIS GENERALIS ELEMENTA, Typis Po- ~ 
lyglottis Vaticanis 1932. In-8° grande, pp. viii-546, Volumen quattuor 
rtibus coalescens: I. De Textu Vet. et Nov. Testamenti. II. ee 
none. III. De Inspiratione. IV. De Hermeneutica . . 50— 52-— 58 — 


Sacra CONGREGATIO DE SAGRAMENTIS. INSTRUCTIO ad Rmos locorum 
Ordinarios de scrutinio ad 
ordines promoveantur. Pp. 16 1— 1,90. 1,95 


DECLARATIO propria manu subscribenda a Candidatis in singulis sa- 
cris Ordinibus suscipiendis, iuramento coram Ordisario praestito. 
Mezzo foglio, carta ottima. 


Sacra Conerecatio DE Rewiciosis. INSTRUCTIO ad supremos Religio- 
num et Societatum clericalium Moderatores: De on clericali 
et religiosa alumnorum ad sacerdotium vocatorum, d at. scrutinio 
ante Ordinum susceptionem peragendo. ~ 1 “9 
pp. 8 e copertina, carta greve. . . . t1— 1,30 1,50 


FORMULA IURISIURANDI Too, cart pro alumnis religiosis ad sacer- 
dotium vocatis. Mezzo -_ carta ottima. 

